ਡੇਵਿਡ ਗੈਟਾ

ਪਿਏਰੇ ਡੇਵਿਡ ਗੈਟਾ (ਜਨਮ 7 ਨਵੰਬਰ 1967) ਪੈਰਿਸ ਤੋਂ ਇੱਕ ਫ੍ਰੈਂਚ ਡੀਜੇ, ਗੀਤਕਾਰ, ਰਿਕਾਰਡ ਨਿਰਮਾਤਾ ਅਤੇ ਰਿਮਿਕਸਰ ਹੈ, ਜਿਸ ਨੇ ਦੁਨੀਆ ਭਰ ਵਿੱਚ 9 ਮਿਲੀਅਨ ਤੋਂ ਵੱਧ ਐਲਬਮਾਂ ਅਤੇ 30 ਲੱਖ ਸਿੰਗਲਜ਼ ਵੇਚੇ ਹਨ। 2011 ਵਿੱਚ, ਡੀਜੇ ਮੈਗ ਟਾੱਪ 10 ਡੀਜੇ'ਜ਼ ਪੋਲ ਵਿੱਚ ਗੈਟਾ ਪਹਿਲੇ ਨੰਬਰ ਤੇ ਆਇਆ ਸੀ।

ਉਸਦੀ ਪਹਿਲੀ ਐਲਬਮ ਜਸਟ ਏ ਲਿਟਲ ਮੋਰ ਲਵ 2002 ਵਿੱਚ ਰਿਲੀਜ਼ ਹੋਈ ਸੀ। ਉਸ ਤੋਂ ਬਾਅਦ ਉਸਨੇ ਗੈਟਾ ਬਲਾਸਟਰ (2004), ਪੌਪ ਲਾਈਫ(2007) ਐਲਬਮ ਰਿਲੀਜ਼ ਕੀਤੀਆਂ। ਗੈਟਾ ਨੇ ਆਪਣੀ ਐਲਬਮ ਵਨ ਲਵ (2009) ਨਾਲ ਸਫਲਤਾ ਪ੍ਰਾਪਤ ਕੀਤੀ। ਇਸ ਐਲਬਮ ਵਿੱਚ ਵੇਅਰ ਲਵ ਟੇਕਸ ਓਵਰ ਗੈਟਿੰਗ ਓਵਰ ਯੂ ਸੈਕਸੀ ਬਿੱਚ ਅਤੇ ਮੈਮੋਰੀਜ਼ ਸਿੰਗਲ ਸ਼ਾਮਲ ਸਨ। ਗੈਟਾ ਨੂੰ ਈ.ਡੀ.ਐਮ ਦਾ ਦਾਦਾ ਜਾਂ ਗ੍ਰੈਡਫਾਦਰ ਆਫ ਈ.ਡੀ.ਐਮ ਨਾਲ ਵੀ ਜਾਣਿਆ ਜਾਂਦਾ ਹੈ।

ਨਿੱਜੀ ਜੀਵਨ
ਡੇਵਿਡ ਗੈਟਾ ਦਾ ਵਿਆਹ 1992 ਵਿੱਚ ਇੱਕ ਨਾਈਟ ਕਲੱਬ ਦੇ ਮੈਨੇਜਰ ਕੈਥੀ ਗੈਟਾ ਨਾਲ ਹੋਇਆ ਸੀ। ਉਹਨਾਂ ਦਾ ਇੱਕ ਪੁੱਤਰ ਟਿਮ ਏਲਵਿਸ ਐਰਿਕ ਅਤੇ ਧੀ ਐਂਜੀ ਹੈ। ਵਿਆਹ ਦੇ 22 ਸਾਲਾਂ ਬਾਅਦ ਇਸ ਜੋੜੇ ਨੇ ਤਲਾਕ ਲੈ ਲਿਆ ਸੀ।

2015 ਵਿੱਚ, ਫੋਰਬਜ਼ ਦੇ ਅਨੁਸਾਰ ਗੈਟਾ ਦੀ ਸਾਲਾਨਾ ਆਮਦਨ ਅੰਦਾਜ਼ਨ 37 ਮਿਲੀਅਨ ਅਮਰੀਕੀ ਡਾਲਰ ਸੀ।
ਹਵਾਲੇ

ਸ਼੍ਰੇਣੀ:ਜਨਮ 1967
ਸ਼੍ਰੇਣੀ:ਗੀਤਕਾਰ
ਸ਼੍ਰੇਣੀ:ਜ਼ਿੰਦਾ ਲੋਕ